Carruurtu waxay u baahan yihiin waalidkood.
Waalidku waa dadka ugu muhiimsan nolosha ilmaha.
Qof kasta waxaa loo arkaa ilmo ilaa uu ka buuxiyo 18 sano.
Carruurta oo dhan waxay leeyihiin qiime iyo xuquuq isku mid ah.
Carruurtu waxay xaq u leeyihiin inay ku koraan ammaan iyo inay iskuul tagaan.
Waxay xaq u leeyihiin dhaqankooda iyo luqaddooda.
Ilmana lama oggola in la takooro,
ama loo geysto gacanqaad ama hanjabaad.
Taas waxay ku qoran tahay Heshiiska xuquuqda carruurta.
Heshiiska xuquuqda carruurtu
waa urur xeerar ah oo ku saabsan xuquuqda carruurta,
oo ay dalalka badankoodu heshiis ku yihiin,
Iswiidhanna sharci ayuu ka yahay.
Waalid ahaan waxaad carruurta ka ilaalineysaa wax
khatar ku ah
oo dhaawaci kara.
Qoyska dhexdiisa, adiga ayaa waalid ahaan ka mas’uul
ah inay carruurtu helaan waxa ay u baahan yihiin si
ay u horumaraan, una dareemaan wanaag iyo nabadgelyo.
Balse waalidnimadu ma aha wax had iyo jeer fudud.
Marmar waxaa la dareemaa ku filnaan la’aan,
welwel iyo kalsoonidarro,
iyo inaan mar kasta la garan karin wax la sameeyo.
Marar badan asxaab iyo qaraabo ayaa gacan laga heli karaa.
Balse marmar waxaa gacan looga baahdaa adeegga bulshada.
Ama ”sooshalka”, sida qaar ay u yiraahdaan.
Adeegga bulshadu wuxuu ka jiraa dhammaan degmooyinka Iswiidhan.
Halkaas waxaa ka shaqeeya xoghayeyaal bulsho
si ay u caawiyaan carruurta iyo qoysaska ay xaaladuhu ku adag yihiin.
Adeegga bulshadu
wuxuu si wada jir ah ula shaqeeyaa qoysaska doonaya caawimo
iyo taageero.
Hadday xaaladuhu qoys ku adag yihiin
waa muhiim inay caawimaad goor hore helaan.
Markaas ayaa dhibaatooyin yaryar la xallin karaa intaysan weynaan.